กระทรวงวัฒนธรรม บูรณาการจังหวัดทั่วประเทศ จัดงานลอยกระทงสืบสานวัฒนธรรมรักสิ่งแวดล้อม
กระทรวงวัฒนธรรม บูรณาการจังหวัดทั่วประเทศ จัดงานลอยกระทงสืบสานวัฒนธรรมรักสิ่งแวดล้อม นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยถึงการจัดงานประเพณีลอยกระทงในปีนี้ ว่า ได้บูรณาการกับจังหวัดทั่วประเทศและหน่วยงานที่เกี่ยวข้อง จัดงานภายใต้แนวคิด ลอยกระทงปลอดภัย สืบสานวัฒนธรรมไทย ใส่ใจสายน้ำและสิ่งแวดล้อม โดยเน้นการรักษาขนบธรรมประเพณี ใช้วัสดุธรรมชาติมาทำกระทง ลอยกระทง 1 ครอบครัว 1 กระทง 1 กระทง 1 หน่วยงาน เพื่อลดปริมาณขยะ เข้มงวดการจุดพลุ ประทัด ดอกไม้เพลิงและการปล่อยโคมลอย ทั้งนี้ได้มอบหมายให้กรมศิลปากรดูแลการจุดพลุในพื้นที่แหล่งมรดกโลกและโบราณสถานต่างๆ อาทิ บริเวณอุทยานประวัติศาสตร์สุโขทัย รวมถึงแหล่งโบราณสถานในพื้นที่จังหวัดพระนครศรีอยุธยา เพื่อป้องกันการเกิดแรงสั่นสะเทือนต่อโบราณสถาน สำหรับการจัดงานปีนี้ส่วนกลางจัดยังพื้นที่สำคัญต่างๆ อาทิ บริเวณเชิงสะพานพระราม 8 คลองโอ่งอ่าง และสวนสาธารณะ 30 แห่ง ส่วนภูมิภาค ได้แก่ งานประเพณีลอยกระทง เผาเทียนเล่นไฟ จังหวัดสุโขทัย  งานสืบสานประเพณีลอยกระทงปราสาทเมืองต่ำ จังหวัดบุรีรัมย์ งานประเพณี “สมมาน้ำ คืนเพ็ง เส็งประทีป”จังหวัดร้อยเอ็ด